**V ý z v a**

**na predkladanie žiadostí**

**na prijímanie znevýhodnených pracovníkov vo forme mzdových dotácií \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pôdohospodárska platobná agentúra (ďalej len „platobná agentúra“), Hraničná 12, 815 26 Bratislava v súlade s platnými pravidlami Európskej únie upravujúcimi poskytovanie štátnej pomoci, s nariadením Komisie (EÚ) č. 651/2014 zo 17. júna 2014, o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení a Výnosom Ministerstva pôdohospodárstva a rozvoja vidieka Slovenskej republiky z 10. decembra 2014 č. 660/2014-100 o poskytovaní podpory v poľnohospodárstve, potravinárstve, lesnom hospodárstve a rybnom hospodárstve (ďalej len „výnos“), na základe schémy štátnej pomoci na prijímanie znevýhodnených pracovníkov vo forme mzdových dotácií v znení Dodatku č. 2, zaregistrovanej Európskou komisiou pod evidenčným číslom **SA.57096 (2020/X)** (ďalej len „schéma“) a na základe žiadosti Ministerstva pôdohospodárstva a rozvoja vidieka Slovenskej republiky o zverejnenie oznámenia o vypísaní výzvy zo dňa 24. januára 2020,

**VYZÝVA**

oprávnených žiadateľov k predkladaniu žiadostí o poskytnutie štátnej pomoci v roku 2020

**v termíne od 25. mája 2020 do 03. júla 2020**

na opatrenie

**prijímanie znevýhodnených pracovníkov vo forme mzdových dotácií**

* **maximálne vo výške 50 % oprávnených mzdových nákladov a maximálne vo výške mesačnej podpory 650 EUR na jedno novovytvorené pracovné miesto,**
* **v rámci pravidelného zamestnania na novovzniknuté pracovné miesto od 01. 01. 2020 do 30. 11. 2020 (s pracovným časom podľa § 85 ods. 5 Zákonník práce alebo s kratším pracovným časom podľa § 49 Zákonník práce)**
* **dotáciu možno uplatniť vo všetkých regiónoch SR (v zmysle bodu J.3 schémy)**

**Žiadosti podané po vyššie uvedenom termíne nebudú platobnou agentúrou akceptované.**

Žiadosť o poskytnutie dotácie (ďalej len „žiadosť“) sa predkladá prostredníctvom formulára žiadosti, ktorého vzor je uvedený v prílohe č. 1 výzvy, spolu so všetkými povinnými prílohami:

**poštou na adrese:**

*Pôdohospodárska platobná agentúra*

*Sekcia organizácie trhu a štátnej pomoci*

*Odbor štátnej pomoci*

*Hraničná 12*

*815 26 Bratislava*

- alebo **osobne** do podateľne platobnej agentúry na adrese:

*Hraničná 12,*

*815 26 Bratislava, na prízemí č. dverí 27*

Pri osobnom doručení žiadosti dátum na pečiatke podateľne platobnej agentúry nesmie byť neskorší, ako dátum stanovený za posledný deň prijímania žiadosti.

Pri doručení žiadosti poštou je rozhodujúci dátum pečiatky pošty na obálke, ktorý nesmie byť neskorší, ako dátum stanovený za posledný deň prijímania žiadosti.

Ak žiadateľ predkladá žiadosť poštou a na obálke nie je jasne vyznačená pečiatka odosielajúcej pošty, žiadateľ bude vyzvaný platobnou agentúrou na predloženie dokladu z príslušnej pošty o odoslaní zásielky. Z uvedeného dôvodu je žiadateľ povinný si uchovať tento doklad z príslušnej pošty, v opačnom prípade, ak bude žiadosť doručená platobnej agentúre po dátume **08. júla 2020**, bude sa na žiadosť prihliadať ako podanú po termíne a nebude platobnou agentúrou akceptovaná.

**Podmienky poskytovania pomoci pre žiadateľa sú zadefinované v bode L. schémy. Povinné prílohy k žiadosti sú uvedené v bode L. schémy.**

**Upozornenie:**

Povinnými prílohami v zmysle zákona § 8a ods. 4 a 5 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a v zmysle bodu L. schémy sú:

**1.** **overenú kópiu osvedčenia o zápise samostatne hospodáriaceho roľníka spolu** **s:**

- **potvrdením obecného úradu**, že osvedčenie trvá, nie staršie ako 60 dní, ak fyzická osoba podniká podľa zákona č. 105/1990 Zb. o súkromnom podnikaní občanov (SHR)

- **a kópiu potvrdenia o pridelení identifikačného čísla1**,

**2.** **originál alebo úradne osvedčená kópia výpisu z registra pozemkových spoločenstiev**, nie staršie ako 60 dní ak je žiadateľ registrovaným subjektom podľa zákona č. 97/2013 Z. z. o pozemkových spoločenstvách a kópiu potvrdenia o pridelení identifikačného čísla1,

**3.** **originál alebo úradne osvedčená kópia výpisu z príslušného registra**, ktorým žiadateľ preukazuje oprávnenie vykonávať hospodársku činnosť a kópiu potvrdenia o pridelení identifikačného čísla1,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*1 Platí len v prípade, ak žiadateľ nie je subjektom zapísaným v Obchodnom registri, Živnostenskom registri, registri pozemkových spoločenstiev, alebo v registri obce ako samostatne hospodáriaci roľník*

**4.** **originál alebo úradne osvedčená kópia potvrdenia o vedení osobitného účtu v banke**, nie staršie ako tri mesiace, na ktorý bude žiadateľovi poskytnutá dotácia, **resp. úradne osvedčenú kópiu zmluvy o vedení účtu**,

**5.** **originál alebo úradne osvedčená kópia potvrdenia príslušného inšpektorátu práce**, nie staršie ako tri mesiace, že žiadateľ neporušil v predchádzajúcich troch rokoch zákaz nelegálneho zamestnávania (zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov),

**6.** **originál alebo úradne osvedčená kópia potvrdenia príslušného konkurzného súdu**, nie staršie ako tri mesiace, že nie je voči žiadateľovi vedené konkurzné konanie, nie je v konkurze, v reštrukturalizácii, a nebol proti nemu zamietnutý návrh na vyhlásenie konkurzu pre nedostatok majetku,

**7.** ak má žiadateľ povinnosť registrácie v registri partnerov verejného sektora (ďalej len „RPVS“) podľa § 2 ods. 2 zákona č. 315/2016 Z. z. o registri partnerov verejného sektora a o zmene a doplnení, **vyžaduje sa pre poskytnutie dotácie jeho registrácia v RPVS pred podpisom zmluvy o poskytnutí dotácie**,

**8.** **fotokópia zmluvy o poskytnutí nenávratného finančného príspevku**, ak je žiadateľ poberateľom aj inej podpory na tvorbu pracovných miest z verejných zdrojov, povinnou prílohou k žiadosti je **doklad preukazujúci poberanie podpory z verejných zdrojov** (napr. **potvrdenie z ÚPSVaR** o poberaní príspevkov pre zamestnávateľa – žiadateľa s presne uvedenou výškou, trvaním a menom zamestnanca, najmä podľa § 50, §50j, § 50k, §51a, §56a zákona č. 5/2003 Z. z. o službách zamestnanosti a o zmene a doplnení niektorých zákonov prípadne iné podpory určené pre zamestnávateľa, podľa schémy SA.40975, DM-16/2014, DM-7/2015),

**9.** **registračné listy potvrdené Sociálnou poisťovňou** na každého zamestnanca, a to za predchádzajúcich 12 kalendárnych mesiacov, ktoré predchádzajú mesiacu, v ktorom je novovytvorené pracovné miesto obsadené pre účely vydokladovania čistého nárastu počtu zamestnancov. V prípade postupného obsadzovania viacerých novovytvorených pracovných miest, je žiadateľ povinný predložiť registračné listy potvrdené Sociálnou poisťovňou tak, aby bola uvedená podmienka 12 kalendárnych mesiacov splnená pri každom novovytvorenom pracovnom mieste,

**10.** **potvrdenie z ÚPSVaR o evidencii2**, ak rozhodujúcim kritériom na posúdenie zamestnanca je jeho status podľa **L.4. a) schémy,**

**11.** ak sa uplatňuje dotácia na zamestnanca podľa **L.4. c) schémy** je povinnou prílohou **čestné vyhlásenie zamestnanca2**, že spĺňa kritérium na posúdenie zamestnanca podľa tohto bodu schémy.

**12.** ak sa uplatňuje podpora na zamestnanca podľa **L.4. d)** **schémy** je povinnou prílohou **čestné vyhlásenie zamestnanca2, že nepoberá starobný dôchodok alebo predčasný starobný dôchodok**,

**13.** **rozhodnutie ÚPSVaR2, že zamestnanec žije ako osamelá osoba** s jednou odkázanou osobou alebo s viacerými odkázanými osobami, ak rozhodujúcim kritériom na posúdenie zamestnanca je jeho status podľa bodu **L.4. e) schémy**,

**14.** **fotokópia pracovnej zmluvy na novovytvárané pracovné miesto3**, ak už bola uzatvorená,

*- originál alebo úradne osvedčená kópia potvrdenia miestne príslušného správcu dane (daňového úradu), nie staršie ako tri mesiace, že žiadateľ nemá daňové nedoplatky4,*

- *originál alebo úradne osvedčená kópia potvrdenia sociálnej poisťovne nie staršie ako tri mesiace, že žiadateľ nemá evidované nedoplatky poistného na sociálne poistenie a príspevkov na starobné dôchodkové sporenie4,*

- *originál alebo úradne osvedčená kópia potvrdenia každej zdravotnej poisťovne nie staršie ako tri mesiace, že žiadateľ nemá evidované nedoplatky poistného na zdravotné poistenie4,*

- *originál alebo úradne osvedčená kópia výpisu z registra trestov vystavené na IČO žiadateľa, nie starší ako tri mesiace4,*

*- originál alebo úradne osvedčenú kópiu výpisu z Obchodného registra, nie staršieho ako 60 dní, ak je žiadateľ subjektom registrovaným v Obchodnom registri4,*

*- originál alebo úradne osvedčenú kópiu výpisu zo Živnostenského registra, nie staršieho ako 60 dní, ak je žiadateľ registrovaným subjektom v Živnostenskom registri4,*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 Žiadatelia, ktorí uzatvoria pracovný pomer na novovytvorené pracovné miesto, na ktoré žiadajú podporu, po termíne tejto výzvy, t. j. po 03. 07. 2020, sú povinní najneskôr do 30 kalendárnych dní zaslať túto prílohu platobnej agentúre.

3 Žiadatelia, ktorí uzatvoria pracovný pomer na novovytvorené pracovné miesto, na ktoré žiadajú podporu, po termíne tejto výzvy, t. j. po 03. 07. 2020, sú povinní najneskôr do 3 pracovných dní zaslať fotokópiu pracovnej zmluvy platobnej agentúre.

4 *Žiadateľ predkladá prílohy k žiadosti o poskytnutie dotácie len v prípade, ak z technických dôvodov nie je platobnej agentúre umožnené získať príslušný dokument bezodkladne, podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii), v****prípade vzniknutých technických príčin bude žiadateľ vyzvaný platobnou agentúrou na predloženie týchto povinných príloh.***

**Podpisy v kolónke č. 48 žiadosti a v kolónke č. 4 prílohy č. 1 k žiadosti musia byť úradne osvedčené.**

Aktuálna schéma štátnej pomoci na prijímanie znevýhodnených pracovníkov vo forme mzdových dotácií v znení Dodatku č. 2, ktorá je zaregistrovaná Európskou komisiou pod evidenčným číslom **SA.57096 (2020/X)**,je zverejnená na webovom sídle Ministerstva pôdohospodárstva a rozvoja vidieka Slovenskej republiky: <https://www.mpsr.sk/sk//index.php?navID=161&id=9421>

Bližšie informácie o spôsobe poskytovania štátnej pomoci je možné získať priamo na sekcii organizácie trhu a štátnej pomoci, odbor štátnej pomoci Pôdohospodárskej platobnej agentúry v Bratislave na zriadenej emailovej schránke [zamestnanost@apa.sk](mailto:zamestnanost@apa.sk)

V Bratislave, dňa 22. mája 2020 Ing. Tibor Guniš

generálny riaditeľ

**Prílohy:**

1. Žiadosť o poskytnutie dotácie „štátna pomoc“ na opatrenie „Prijímanie znevýhodnených pracovníkov vo forme mzdových dotácií“.
2. Usmernenie k vypĺňaniu žiadosti o poskytnutie dotácie „štátna pomoc“ na opatrenie „Prijímanie znevýhodnených pracovníkov vo forme mzdových dotácií“.
3. Náležitosti projektu v zmysle bodu G. Schéma štátnej pomoci na prijímanie znevýhodnených pracovníkov vo forme mzdových dotácií v znení Dodatku č. 2, SA.57096 (2020/X)
4. Schéma štátnej pomoci na prijímanie znevýhodnených pracovníkov vo forme mzdových dotácií v znení Dodatku č. 2, SA.57096 (2020/X)
5. Metodický pokyn Ministerstva pôdohospodárstva a rozvoja vidieka Slovenskej republiky na vykonanie schémy štátnej pomoci na prijímanie znevýhodnených pracovníkov vo forme mzdových dotácií

|  |  |  |  |  |
| --- | --- | --- | --- | --- |
| **Č. o. ú.** | **Funkcia** | **Meno a priezvisko** | **Parafa** | **Dátum** |
| 710 | spracovateľ | Mgr. Renáta Miháliková |  | 22. 05. 2020 |
| 710 | právnik odboru | JUDr. Veronika Hrčková |  | 22. 05. 2020 |
| 710 | riaditeľka odboru - zastupovanie | JUDr. Veronika Hrčková |  | 22. 05. 2020 |
| 700 | riaditeľka sekcie | Ing. Martina Rafajová, PhD. |  | 22. 05. 2020 |